Gruvonds in LimpopoArgieffoto ‘n Vrou, wie se hande afgesny is, is Vrydag dood aangetref in Limpopo met haar selfoon en sleutels in haar oopgesnyde maag. “Die 20-jarige vrou se liggaam is in ‘n bos by Mandlikazi naby Letsitele aangetref,” het brig. Hangwani Mulaudzi, woordvoerder van die polisie, gesê. “Die vrou se arms was agter haar rug vasgemaak. Haar hande is afgesny en haar huissleutels en selfoon was in haar maag geplaas nadat dit oopgesny is.” Die vrou is glo van Relela, sowat 8 km vanwaar haar liggaam opgespoor is. “Die polisie kan nie die moontlikheid uitsluit dat dit ‘n ritueelmoord was nie,” het Mulaudzi gesê.